פיט דייווידסון

פיטר מייקל דייווידסון (באנגלית: Peter Michael Davidson; נולד ב-16 בנובמבר 1993) הוא שחקן, קומיקאי וסטנדאפיסט אמריקאי ממוצא יהודי. הוא חבר לשעבר בצוות שחקני "סאטרדיי נייט לייב" ("SNL").

ביוגרפיה 
דייווידסון נולד בסטטן איילנד, ניו יורק, בנם של איימי (לבית ווטרס) וסקוט מת'יו דייווידסון. אביו היה יהודי ברובו עם שורשים מגרמניה ואיטליה, ואמו קתולית-אירית; דייווידסון גדל כקתולי. יש לו אחות צעירה בשם קייסי. אביו היה כבאי במחלקת הכבאות של העיר ניו יורק שנפטר בעת מילוי תפקידו בפיגועי 11 בספטמבר בארצות הברית. הוא נראה לאחרונה במעלה המדרגות של מלון מריוט מרכז הסחר העולמי  במרכז הסחר העולמי, ממש לפני קריסתו. בריאיון לעיתון "הניו יורק טיימס" משנת 2015 סיפר דייווידסון, שהיה בן שבע בעת האירוע, כי הושפע עמוקות מאובדן אביו. באוקטובר 2016, חשף דייווידסון בתוכנית הרדיו The Breakfast Club, שהוא נאבק עם מחשבות אובדניות כשהיה צעיר יותר, וכי המוזיקה של אמן הראפ קיד קאדי הצילה את חייו.

דייווידסון החל להתנסות בסטנד-אפ בגיל 16, באולם באולינג בסטטן איילנד, שם קבוצה של חברים, שידעו על שאיפותיו להיות קומיקאי, דרבנו אותו לעלות על הבמה. הוא עשה זאת רק לאחר עישון מריחואנה. דייווידסון, שסובל ממחלת קרוהן מאז גיל 17 או 18, אמר אז כי הוא "לא יכול לתפקד" ללא מריחואנה, והוסיף כי הוא לא יוכל לעבוד על "סאטרדיי נייט לייב", וכי ניסיונות שלו לתפקד ללא מריחואנה לא צלחו בעבר. הוא הסביר כי הוא "יכול לתפקיד כאשר הוא [לא] תחת השפעת סמים, אבל זה לא יהיה מהנה כל כך [עבורו]." 

הוא למד בבית הספר St. Joseph by-the-Sea High School, ולאחר מכן ב־Tottenville High School לפני שעבר ל-Xaverian High School בביי רידג' (אנ') בברוקלין שבו הוא סיים את לימודיו בשנת 2011. אמו עדיין עובדת בתפקיד אחות בבית ספר זה. אחרי התיכון, הוא החל ללמוד בסנט פרנסיס קולג' (אנ') הממוקמת בשכונת ברוקלין הייטס (אנ'), אך פרש לאחר סמסטר אחד.

קריירה
הופעתו המוקדמת ביותר של דייווידסון בטלוויזיה הייתה בפרק השלישי של הסדרה Failosophy של MTV ששודר ב-28 בפברואר 2013. כחודש לאחר מכן, הוא הופיע בפרק של תוכנית המציאות Guy Code, גם כן בערוץ MTV. ביוני 2013 הוא הופיע בקומדי סנטרל, כחלק מהתוכנית Gotham Comedy Live המציגה סטנד-אפיסטים המופיעים במועדון סטנד-אפ בניו יורק. בחודש שלאחר מכן, הוא שב והופיע ב-MTV, בתוכנית .

לאחר מכן, דייווידסון הופיע במספר תוכניות טלוויזיה, בהן Adam DeVine's House Party, , Comedy Underground with Dave Attell וברוקלין תשע-תשע. בשנת 2014 הוא הופיע בפיילוט של רשת פוקס, בשם "Sober Companion", אולם בסופו של דבר הפיילוט לא הפך לסדרה.

דייווידסון הצטרף לצוות השחקנים של סאטרדיי נייט לייב בפרק פתיחת העונה ה-40 של התוכנית, ששודר ב-27 בספטמבר 2014. בגיל 20 הוא היה חבר הצוות הראשון שנולד בשנות ה-90, ואחד מחברי הצוות הצעירים ביותר אי פעם. דייווידסון, שהיה השחקן החדש הראשון שהצטרף לצוות השחקנים בעונה זו, קיבל את ההזדמנות לעבור אודישן לתוכנית באמצעות חבר צוות אחר, ביל היידר, איתו נפגש במהלך צילומי תפקיד קטן בסרטו של ג'אד אפאטו משנת 2015 "Trainwreck". לאחר הצילומים, היידר המליץ על דייווידסון ללורן מייקלס. הופעת הבכורה שלו זכתה לתגובות חיוביות, כאשר המערכון הבולט שהופיע בו במהלך העונה היה פרודיה על אינדיאנה ג'ונס לצד דוויין ג'ונסון. במערכון אחר, דייווידסון נורה בחזהו עם חץ שנורה על ידי נורמן רידוס, כוכב הסדרה "המתים המהלכים".

במרץ 2015, דייווידסון השתתף בתוכנית Comedy Central Roast של קומדי סנטרל בהשתתפות ג'סטין ביבר, והסטנד-אפ שלו זכה לשבחים כאחד הטובים ביותר של אותו מופע. בין הבדיחות הנועזות שלו הייתה אחת על חשבונם של סנופ דוג והמנחה קווין הארט בגין סרטם משנת 2004 "Soul Plane". דייווידסון, שאביו הכבאי נהרג במהלך פיגועי 11 בספטמבר, כינה את הסרט "החוויה הגרועה ביותר בחיי הקשורה במטוס".

בשנת 2016, דייווידסון נכלל ברשימת Forbes 30 Under 30 של פורבס. כמו כן, בשנת 2016, דייווידסון צילם את מופע הסטנד-אפ שלו בניו יורק עבור תוכנית ספשייל של קומדי סנטרל. באותה שנה הופיע גם בסיטקום The Jim Gaffigan Show.

בנובמבר 2018 ביקורת ציבורית נמתחה על דבריו של דייווידסון אודות לוחם אריות הים בעבר והמועמד לקונגרס דן קרנשו, העונד רטייה בעקבות פציעה ממלחמת אפגניסטן". במונולוג קומי בתוכנית המערכונים "סאטרדיי נייט לייב" בה הוא מככב, דייווידסון השווה את מראהו של קרנשו ל"רוצח שכיר בסרט פורנו", ומיד אחר כך הוסיף:" אני מצטער, אני יודע שהוא איבד את העין שלו במלחמה, או מה שלא יהיה". מאוחר יותר, ביום הווטרנים, דייווידסון הזמין את קרנשו להופיע בתוכנית סאטרדיי נייט לייב והתנצל בפניו. קרנשו ואחרים העריכו כי ייתכן והדבר סייע לקרנשו להיבחר בסופו של דבר לקונגרס, בבחירות אמצע הכהונה.

ב-2019 כיכב בסרט קומדיית הנעורים "מבוגר אחראי", לצד גריפין גלוק.

ב־20 במאי 2022 פורסם כי דייווידסון יעזוב את התוכנית בסיום עונתה ה־47. באותה השנה נכלל ברשימת טיים 100.

ב-29 בספטמבר 2023 יצא לאור הסרט "כסף טיפש" בכיכובו.

חיים אישיים
נכון לאוקטובר 2015, דייווידסון מתגורר בברוקלין הייטס, ניו יורק.

אביו סקוט, היה כבאי, בין אנשי כוחות החילוץ הראשונים שהגיבו לפיגועי 11 בספטמבר, הוא נהרג במהלך ניסיונות החילוץ. מספר התג של אביו, 8418, מקועקע על זרועו השמאלית של דווידסון.

דייווידסון תמך בהילרי קלינטון בבחירות לנשיאות ארצות הברית בשנת 2016, וב-5 בדצמבר 2017 פרסם בחשבון האינסטגרם שלו כי עשה קעקוע בדמותה על רגלו, וכינה אותה "הגיבורה" שלו ו-"אחד האנשים החזקים ביותר ביקום". קלינטון עצמה הודתה לדיווידסון על המחמאה, וציינה: "זה עושה את זה קצת פחות מביך שיש לי קעקוע של פיט דייווידסון מזה שנים." בבחירות לנשיאות ארצות הברית בשנת 2020 תמך בג'ו ביידן.

בגיל 17 לערך הוא אובחן עם מחלת קרוהן, עבורה הוא מקבל טיפול ומשתמש בקנאביס רפואי כמשכך כאבים. ב-6 במרץ 2017, דייווידסון פרסם בחשבון האינסטגרם שלו כי הוא הפסיק לצרוך סמים לראשונה מזה 8 שנים. במהלך ריאיון בפודקאסט של מארק מארון, דיווידסון הבהיר כי התרופה היחידה שבה הוא משתמש היא מריחואנה, ואף צמצם את השימוש בה במידה ניכרת. הוא ציין כי בתחילה הניח שהבעיות האישיות היו תוצאה של הרגליו לצרוך סמים על בסיס יומי, אך למעשה הן נבעו מהפרעת אישיות גבולית בה הוא לוקה, שעליה הוא מקבל טיפול.

דייווידסון יצא עם הקומיקאית קרלי אקווילינו בין 2014 ל-2015, ועם קאזי דייוויד מ-2016 ועד 2018. ב-20 ביוני 2018 דייווידסון אישר כי הוא והזמרת-שחקנית אריאנה גרנדה מאורסים זה לזה. ב-14 באוקטובר 2018 נמסר כי האירוסין מבוטלים. באלבומה של גרנדה משנת 2018 "Sweetener" מופיע שיר בשם "Pete Davidson". כמו כן, היא התייחסה אליו בשיר אחר שלה, "Thank U, Next", הכולל את המילים הבאות: "אפילו כמעט התחתנתי, ועל פיט אני כל כך אסירת תודה". בווידאו קליפ הרשמי של השיר מופיעה תמונה של בני הזוג, עם הכיתוב: "סליחה שנפרדתי מפיט, אוהב אותך תמיד", מה שנראה ככל הנראה כהתנצלות על הפרידה.

ב-15 בדצמבר 2018, דייווידסון פרסם פוסט באינסטגרם בו התוודה שהוא בעל נטיות אובדניות, וזמן קצר לאחר מכן מחק לחלוטין את חשבונותיו בפלטפורמות מדיה חברתית שונות. דאגתם של גרנדה, חבריו ועוקביו במדיה החברתית הובילו לכך שמשטרת העיר ניו יורק ערכו ביקור לדייוידסון, שבאותה העת היה באולפני סאטרדיי נייט לייב. דייווידסון הופיע פעם אחת בלבד בתוכנית SNL ששודרה באותו הערב, כאשר הציג את מיילי סיירוס, מארק רונסון ושון לנון.

ב-20 בינואר 2019, דייווידסון שב והופיע ב-SNL לצד הקומיקאי ג'ון מולייני, במערכון שכלל אזכור קצר לפוסט האינסטגרם שלו.

בנובמבר 2021 החל לצאת עם קים קרדשיאן. באוגוסט 2022 הם נפרדו.

פילמוגרפיה
קולנוע
 שנה סרט תפקידהערות 2014 ריקוד מגניב (אנ')"אצבעות מסריחות" 2015אסון מהלך מטופל 2018הבוס שלי בדייט (אנ') דנקן2019הלכלוך: סיפורה של מוטלי קרו (אנ')טום זוטוט מבוגר אחראי (אנ') זיקגם מפיק בפועל מה גברים רוצים דניאנגרי בירדס - הסרט 2ג'רי הנשרדיבוב2020המלך של סטטן איילנד (אנ')סקוטגם תסריטאי ומפיק בפועלThe Jesus Rollsג'ק ברסאם2021יחידת המתאבדים 2ריצ'רד הרץ2022אני רוצה אותך חזרה (אנ')ג'ייסמרמדיוק (אנ')מרמדיוקדיבובמשחקי רצח (אנ')דייווידGood Mourningברימפגש ראשון (אנ')גאריגם מפיק בפועל2023שומרי הגלקסיה: חלק 3פלקטיקמהיר ועצבני 10בוואירובוטריקים: עליית החיותמיראז'דיבובגוד בורגר 2 (אנ')לקוח עצבניכסף טיפשקווין גייל2025Riff Raffלוניאיש הכלבפיטידיבובהביתמקסהאיסוף (אנ')טרוויס סטולי2026How to Rob a BankTBAWizards!

טלוויזיה
 שנה שם התוכנית תפקידהערות 2013 ברוקלין תשע-תשע סטיבן פרק: "The Slump"2014Friends of the Peopleבחור לבןפרק: "The Horror" 2014–2022 סאטרדיי נייט לייב דמויות שונות 162 פרקים (עונות 40–47) 2016 The Jim Gaffigan Show ג'פי פרק: "The List"Pete Davidson: SMDעצמוספיישל סטנד-אפ של קומדי סנטרל2017Eighty-Sixedמלצרסדרת רשת; פרק: "The Birthday Monster"Click, Clack, Moo: Christmas at the Farmדאקדיבוב; סרט טלוויזיה קצר של פריים וידאו2018The Guest Bookקלאםפרק: "Invisible Son"2020Pete Davidson: Alive from New Yorkעצמוספיישל סטנד-אפ של נטפליקסThe Real Bros of Simi Valleyגריידי2 פרקים2020–2022הטירוןפיט נולאן3 פרקים2020–2023The Freak Brothersפיניאס ט. פריקינגדיבוב; 18 פרקים
גם מפיק בפועל2021The Nowאדםפרק: "Call From... Mother"Hit Jobג'יאופודקאסט; 2 פרקים2022הילדים במסדרון (אנ')דונובןפרק: "#1.1"פיט דייווידסון מציג: החברים הכי טוביםעצמוספיישל סטנד-אפ של נטפליקסעיר הרצחעצמופרק: "Who Killed Santa? A Murderville Murder Mystery"2023אבא אמריקאיטוד באטוןדיבוב; פרק: "Viced Principal"באפקיס (אנ')עצמותפקיד ראשי; 8 פרקים
גם יוצר, תסריטאי ומפיק בפועל2024פיט דייווידסון: טורבו פונזרליעצמוספיישל סטנד-אפ של נטפליקססיפורם של צבי הנינג'הרודדיבוב; 3 פרקים2025איש משפחהעצמודיבוב; פרק: "Dog Is My Co-Pilot"

 פרסים ומועמדויות 
שנהפרסקטגוריהמועמדותתוצאה2023פרס פטל הזהבהשחקן הגרוע ביותרמרמדיוקשחקן המשנה הגרוע ביותריופי של בוקר

קישורים חיצוניים



הערות שוליים

קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:סטנדאפיסטים אמריקאים
קטגוריה:חקיינים אמריקאים
קטגוריה:אמריקאים שהופיעו ברשימת טיים 100
קטגוריה:פורבס 30Under30
קטגוריה:אנשים עם הפרעת אישיות גבולית
קטגוריה:מתמודדים עם מגבלה נפשית: אמריקאים
קטגוריה:אמריקאים ממוצא אירי
קטגוריה:אמריקאים ממוצא גרמני
קטגוריה:אמריקאים ממוצא איטלקי
קטגוריה:אמריקאים שנולדו ב-1993